Hinna og Hillevåg sognet "fra gammelt av" til Hetland kirke og sognekall. Hetland formannskap hadde spørsmålet om utskilling av Hillevåg som egen menighet oppe for første gang 15. mai 1961, og ved kgl.res. av 25. januar 1963 ble Hillevåg småkirkemenighet opprettet, gjeldende fra 1. juli 1963. Ved kgl.res. av 15. mai 1964 inngikk Hetland kommune i Stavanger storkommune, med unntak av av Riska sogn og Dale krets, som ble lagt til Sandnes kommune.